wannaphong/clean_thaiwikipedia huggingface dataset:
# กลุ่มอาการสตีเฟนส์–จอห์นสัน
กลุ่มอาการสตีเวนส์–จอห์นสัน  เป็นโรคที่มีผลมาจากปฏิกิริยาภูมิคุ้มกันของร่างกายตอบสนองต่อยา การติดเชื้อ การเจ็บป่วย ทำให้เกิดการอักเสบของเซลล์ผิวหนังและเยื่อบุผิวทั่วร่างกาย เกิดการตายของเซลล์เยื่อบุผิวทำให้แยกลอกออกจากชั้นหนังแท้ ผู้ป่วยในกลุ่มอาการนี้มีทั้งที่ทราบสาเหตุและไม่ทราบสาเหตุแน่ชัดในปริมาณใกล้เคียงกัน สามารถพบได้ในทุกวัยกลุ่มอาการ สตีเวนส์จอห์นสัน ส่วนใหญ่เชื่อว่าเป็นปฏิกิริยาไวเกินต่อสิ่งกระตุ้นที่มีการตอบสนองไปยังชั้นผิวเยื่อเมือก

 อาการ 
มีผื่น ตุ่ม ที่ผิวหนังและเยื่อบุผิว ก่อนมีผื่นประมาณ 1 - 14 วัน จะมีไข้ ปวดศีรษะ ปวดเมื่อยตามตัว เจ็บคอ เป็นหวัด ไอ ปวดข้อ อาเจียน ถ่ายเหลว จากนั้นจะมีผื่นที่ผิวหนังโดยเริ่มบริเวณใบหน้า คอ คาง ลำตัว และลามไปทั่วร่างกาย

ในขั้นต้นจะมีลักษณะเป็นผื่นแดง และกลายเป็นตุ่มน้ำพุพองแล้วลอกออก หากกดรูดที่ผิวหนังจะเป็นตุ่มน้ำเกิดขึ้น ผื่นมักจะไม่มีอาการคัน จะมีอาการเหล่านี้ประมาณ 2 - 6 สัปดาห์ หากหายจากอาการเหล่านี้แล้วจะเหลือเป็นรอยคล้ำ

ส่วนผื่นบริเวณเยื่อบุอาจเกิดขึ้นได้พร้อมกับผื่นที่ผิวหนัง หรือ เกิดทีหลัง เช่น เยื่อบุตา จมูก ปาก อวัยวะเพศ ทวารหนัก เยื่อบุปากจะขึ้นเป็นตุ่มน้ำและแตกเป็นสะเก็ดสีม่วงแดง อาจมีอาการเจ็บปาก กินอาหารหรือดื่มน้ำได้น้อยหรืออาจไม่ได้โดยสิ้นเชิง

หากเป็นที่เยื่อบุตา จะทำให้เจ็บตา น้ำตาไหล ตาแดง ตาแฉะ อาจลืมตาไม่ได้

อวัยวะเพศและทวารหนัก จะทำให้ขับถ่ายลำบาก ปัสสาวะแสบขัด การผิดปกติทางเพศสัมพันธ์ ท้องผูก
 พยาธิวิทยา 
ทั้ง SJS , toxic epidermal necrolysis และ erythema multiforme มีลักษณะเฉพาะคือมีการตายของชั้นผิวหนังเป็นบริเวณกว้างโดยมีการอักเสบร่วมด้วยน้อยมาก
 สาเหตุ 

 การรักษา
# วัดสามพระยา
วัดสามพระยา เป็นพระอารามหลวงชั้นตรี ชนิดสามัญราชกิจจานุเบกษา, ประกาศกระทรวงธรรมการ แผนกกรมสังฆการี เรื่อง จัดระเบียบพระอารามหลวง , เล่ม ๓๒, ตอน ๐ ก, ๓ ตุลาคม พ.ศ. ๒๔๕๘, หน้า ๒๙๓ เดิมเป็นวัดราษฎร์ สถานที่ตั้งอยู่ที่แขวงวัดสามพระยา เขตพระนคร กรุงเทพมหานคร ชาวบ้านในละแวกนั้นบ้างก็เรียกชื่อวัดว่า วัดสัก หรือ วัดบางขุนพรหม สันนิษฐานว่า สร้างมาตั้งแต่สมัยกรุงศรีอยุธยาเป็นราชธานี ได้มีการก่อสร้างและบูรณปฏิสังขรณ์เสนาสนะ มาโดยลำดับ

ครั้นต่อมาในรัชกาลที่ 3 ได้มีพี่น้องร่วมบิดามารดา ประกอบด้วยพระยาราชสุภาวดี(ขุนทอง)พระยาเทพวรชุน (ทองห่อ) และพระยาราชวรานิกุล(ทองคำ) รวม3คนพี่น้อง ตามประวัติ บิดาท่านชื่อ มะทอเปิ้น อพยพมาจากรามัญประเทศ แต่มารดาท่านไม่ปรากฏนาม พี่น้องทั้งสามได้จัดสร้างวัดนี้ขึ้นใหม่ แล้วเสร็จจึงได้ทูลเกล้าฯ ถวายเป็นวัดหลวง พระบาทสมเด็จพระนั่งเกล้าเจ้าอยู่หัวพระราชทานนามวัดว่า “วัดสามพระยา” และต่อมาได้นำไปตั้งเป็นชื่อแขวงในพื้นที่เขตพระนคร

 ลำดับเจ้าอาวาส 
ลำดับเจ้าอาวาส และผู้รักษาการแทนเจ้าอาวาสวัดสามพระยา เท่าที่พบข้อมูล
ลำดับที่ รายนาม เริ่มวาระสิ้นสุดวาระหมายเหตุ 1  พระนิโรธรังษี (เรือง)  ราวรัชกาลที่ 3 ราวรัชกาลที่ 4เจ้าอาวาส 2  พระธรรมสมาจาร (ศิลา)  ราวต้นรัชกาลที่ 5พ.ศ. 2433เจ้าอาวาส 3  พระเทพเมธี (ครุฑ จนฺทโชติ) ป.ธ.4  พ. 2436พ.ศ. 2456เจ้าอาวาส, มรณภาพ 4  พระธรรมดิลก (ขาว เขมโก) ป.ธ.6  พ.ศ. 2459พ.ศ. 2480เจ้าอาวาส, มรณภาพ 5  สมเด็จพระพุทธโฆษาจารย์ (ฟื้น ชุตินฺธโร) ป.ธ.9  พ.ศ. 2481พ.ศ. 2481ผู้รักษาการแทนเจ้าอาวาสพ.ศ. 2481พ.ศ. 2539เจ้าอาวาส, มรณภาพ 6  พระพรหมดิลก (เอื้อน หาสธมฺโม) ป.ธ.9  พ.ศ. 2539พ.ศ. 2561เจ้าอาวาส (สมัยที่ 1), ปลดจากตำแหน่ง 7  พระธรรมวชิรปัญญาภรณ์ (ละเอียด กิตฺติสุขุโม) ป.ธ.9  พ.ศ. 2561พ.ศ. 2565ผู้รักษาการแทนเจ้าอาวาสพ.ศ. 2565พ.ศ. 2567เจ้าอาวาส, ย้ายไปเป็นเจ้าอาวาสวัดเฉลิมพระเกียรติวรวิหาร8พระพรหมดิลก (เอื้อน หาสธมฺโม) ป.ธ.9พ.ศ. 2567 -เจ้าอาวาส (สมัยที่ 2), ปัจจุบัน
# ผื่นแพ้ยา
ผื่นแพ้ยาคือ ผลไม่พึงประสงค์ของยา (Adverse drug reaction) เกิดขึ้นหลังจากที่รับประทานยาที่แพ้ โดยอาจเกิดขึ้นทันทีหลังทานยาไม่เกินชั่วโมง หรืออาจใช้ระยะเวลานานเป็นสัปดาห์หรือเป็นเดือนกว่าจะร่างกายจะตอบสนองต่ออาการแพ้แล้วเกิดผื่นขึ้นกับยาแต่ละชนิด การเกิดผื่นแพ้ยาสามารถพบได้ทั้งในเพศหญิงหรือเพศชายและไม่ขึ้นกับอายุ บางรายหลังรับประทานยาที่แพ้ครั้งแรกอาจจะยังไม่ปรากฏผื่นแพ้ขึ้น อาจจะพบผื่นหลังจากได้รับยาซ้ำ แต่บางรายอาจพบผื่นแพ้ได้ทันทีที่รับยาครั้งแรก ทั้งนี้หากรับประทานยาที่แพ้ซ้ำจะทำให้เกิดอาการผื่นแพ้หรืออาการอื่นที่รุนแรงมากขึ้น 

อาการของผื่นแพ้ยา 

ผื่นแพ้ยาอาจเกิดขึ้นบริเวณผิวหนัง บริเวณใดบริเวณหนึ่งหรือลามทั่วร่างกาย หรืออาจเกิดบริเวณเยื่อบุอ่อนของร่างกาย เช่น เยื่อบุตา ช่องปาก อวัยวะเพศ ความรุนแรงของอาการผื่นจะแตกต่างกันไปในผู้ป่วยแต่ละราย และลักษณะผื่นที่พบ จะมีหลายแบบแตกต่างกัน เช่น เป็นผื่นแดงราบ ผื่นจุดแดงเล็กกระจายทั่ว ผื่นนูนร่วมกับผื่นราบ อาจมีอาการคันร่วมด้วยหรือไม่ก็ได้ นอกจากอาการผื่น อาจพบอาการผิดปกติอื่น เช่น ผิวหนังลอก ปากบวม ตาบวม แน่นหน้าอก หายใจไม่อิ่มหรือมีเสียงหวีด ซึ่งเป็นอาการของทางเดินหายใจตีบจะต้องรีบพบแพทย์เพื่อรับการรักษาทันที เพราะหากปล่อยไว้อาจเป็นอันตรายจนถึงขั้นเสียชีวิตได้  

วิธีปฏิบัติตนเมื่อพบผื่นแพ้ยา

หากรับประทานยาใดก็ตามแล้วเกิดผื่นแดงคันขึ้นผิดปกติ และสงสัยว่าจะแพ้ยาให้หยุดยาแล้วกลับไปพบแพทย์หรือเภสัชกรทันที เพื่อประเมินว่าผื่นที่เกิดขึ้นเป็นผื่นแพ้ยาหรือเป็นผื่นโรคผิวหนัง เพราะโรคบางโรค เช่น การติดเชื้อไวรัสหรือเชื้อแบคทีเรีย การแพ้อาหารหรือผลิตภัณฑ์สขภาพต่าง ๆ ก็อาจแสดงอาการผื่นเช่นเดียวกันกับผื่นแพ้ยาได้ หากผื่นที่เกิดขึ้นไม่ใช่ผื่นแพ้ยาแต่ผู้ป่วยหยุดยาเองแล้วแจ้งแพทย์ว่าแพ้ยา จะทำให้เสียโอกาสในการใช้ยานั้นรวมทั้งยาอื่นในกลุ่มเดียวกัน แต่หากไม่ทราบว่าแพ้ยาแล้วรับประทานยาเดิมซ้ำ อาจทำให้เกิดอาการแพ้รุนแรงกว่าเดิมจนถึงขั้นเสียชีวิตได้

การรักษาผื่นแพ้ยา

โดยทั่วไปหากเป็นผื่นแพ้ยาไม่รุนแรงและมีการหยุดยาทันทีหลังเกิดผื่นแพ้ ผื่นจะสามารถยุบหายเองได้ แต่บางรายอาจมีอาการผื่นแพ้ยารุนแรง อาจมีความจำเป็นต้องได้รับการรักษาเพิ่มเติมรวมถึงติดตามอาการอื่นร่วมด้วย แล้วการแพ้ยาเป็นอาการที่เกิดขึ้นแล้วจะเป็นไปตลอดชีวิตไม่สามารถหายได้ ดังนั้นผู้ป่วยจะต้องระมัดระวังไม่รับประทานยาเดิมซ้ำอีก

บัตรแพ้ยา

ผู้ป่วยที่ได้รับการประเมินอาการแพ้ยาจากแพทย์หรือเภสัชกร และได้รับการยืนยันว่าแพ้ยา จะได้รับบัตรแพ้ยาระบุชื่อยา อาการที่แพ้ ความรุนแรงของอาการแพ้ วันที่พบอาการแพ้ ผู้ป่วยจะต้องพกบัตรแพ้ยานี้ติดตัวตลอดเวลาและยื่นแสดงต่อสถานพยาบาลหรือร้านยาที่เข้ารับการรักษาทุกครั้ง เพื่อป้องกันไม่ให้มีการสั่งใช้ยาที่ผู้ป่วยแพ้ซ้ำ
หมวดหมู่:ผื่นแพ้ยา
หมวดหมู่:เภสัชวิทยา
# ตีโต บีลานอบา
ฟรันเซสก์ "ตีโต" บีลานอบา อี บาโย  เกิดเมื่อวันที่ 17 กันยายน พ.ศ. 2512 เป็นนักฟุตบอลชาวสเปน เล่นในตำแหน่งกองกลาง มีชื่อเสียงเป็นที่รู้จัก ในฐานะผู้จัดการทีมสโมสรฟุตบอลบาร์เซโลนา

หลังจากเลิกเล่นฟุตบอลแล้ว ตีโตเข้าเป็นผู้ช่วยของแป็ป กวาร์ดิออลา ผู้จัดการทีมบาร์เซโลนาในขณะนั้น ซึ่งเป็นส่วนหนึ่งที่ช่วยให้สโมสรเป็นแชมป์ถึง 14 รายการ ในฤดูกาล 2012 สโมสรเลื่อนตำแหน่งให้ตีโต ขึ้นเป็นผู้จัดการทีมแทนกวาร์ดิออลา และเป็นแชมป์ลาลิกา ฤดูกาล 2012–13 ต่อมาเมื่อ 19 กรกฎาคม 2013 ตีโตต้องลาออกจากผู้จัดการทีมบาร์เซโลนา เนื่องจากแพทย์ตรวจพบมะเร็งที่ต่อมน้ำลาย ซึ่งหากเขายังทำงานต่อไปจะเป็นอุปสรรคต่อการรักษา และในที่สุด 25 เมษายน 2014 ตีโตก็ถึงแก่กรรม ขณะมีอายุ 45 ปี ด้วยสาเหตุจากเนื้อร้ายดังกล่าว
# กลอนหัวเดียว
กลอนหัวเดียว เป็นกลอนชาวบ้านเช่นเดียวกับกลอนสังขลิก ลักณะเด่นอยู่ที่การส่งสัมผัสท้ายบทเป็นเสียงเดียวกันทุกบาท จึงได้ชื่อว่า กลอนหัวเดียวสุภาพร มากแจ้ง. กวีนิพนธ์ไทย 1. กรุงเทพมหานคร : โอเดียนสโตร์, 2535. มักพบในบทเพลงกล่อมเด็กและบทเพลงปฏิพากย์ เช่น เพลงเรือ ลำตัด เพลงอีแซว เพลงฉ่อย เป็นต้น

 ลักษณะบังคับ 

กลอนหัวเดียว บังคับบาทละ 2 วรรค จำนวนคำในวรรคมีตั้งแต่ 4 - 10 คำ ถ้าจำนวนคำในวรรคมากอาจเพิ่มสัมผัสกลางวรรคอีกแห่งหนึ่งเพื่อให้เป็นจังหวะเวลาร้อง บทหนึ่งแต่งกี่บาทก็ได้ไม่จำกัด

บังคับสัมผัส 2 แห่ง คือ สัมผัสระหว่างวรรคกับสัมผัสท้ายบาท สัมผัสท้ายบาทเป็นเสียงเดียวกันทุกบาทตลอดบท ถ้าส่งสัมผัสเสียง อา เรียกว่ากลอนลา ส่งสัมผัสเสียง อี เรียกว่ากลอนลี ส่งสัมผัสเสียง ไอ เรียกว่ากลอนไล

 ตัวอย่าง 

ตัวอย่างกลอนหัวเดียวส่งสัมผัสด้วยกลอนไล จากเพลงฉ่อย ของเก่าใน หลักภาษาไทย ของ พระยาอุปกิตศิลปสารอุปกิตศิลปสาร, พระยา. คำประพันธ์บางเรื่อง. กรุงเทพมหานคร : โรงพิมพ์คุรุสภา, 2513.
# ประธานาธิบดีเกาหลีใต้
ประธานาธิบดีแห่งสาธารณรัฐเกาหลี  หรือ ประธานาธิบดีเกาหลีใต้ ย่อได้ว่า POTROK หรือ POSK  เป็นประมุขแห่งรัฐและหัวหน้ารัฐบาลของสาธารณรัฐเกาหลี เป็นผู้กำกับดูแลฝ่ายบริหารของรัฐบาลและเป็นผู้บัญชาการทหารสูงสุดของกองทัพสาธารณรัฐเกาหลี ประธานาธิบดีมาจากการเลือกตั้งโดยตรง และมีวาระการดำรงตำแหน่งเพียง 5 ปี วาระเดียว

วันที่ 3 มิถุนายน พ.ศ. 2568 อี แช-มย็อง จากพรรคพรรคประชาธิปไตยแห่งเกาหลี ได้รับเลือกตั้งเป็นประธานาธิบดีแห่งเกาหลีใต้ จากการที่อดีตประธานาธิบดียุน ซ็อก-ย็อล ถูกถอดถอน และอี สาบานตนเข้ารับตำแหน่งในวันถัดมา

ความเป็นมา
ก่อนการก่อตั้งสาธารณรัฐเกาหลีในปี พ.ศ. 2491 รัฐบาลเฉพาะกาลแห่งสาธารณรัฐเกาหลีได้ถูกสถาปนาซึ่งที่เซี่ยงไฮ้ ในเดือนกันยายน พ.ศ. 2462 ซึ่งเป็นผลมาจากเหตุการณ์เคลื่อนไหวครั้งแรกเดือนมีนาคม พ.ศ. 2462 ประกอบกับวัตถุประสงค์ในการต่อต้านญี่ปุ่นซึ่งขณะนั้น เกาหลีถูกญี่ปุ่นยึดครอง ความชอบด้วยกฎหมายของรัฐบาลเฉพาะกาลได้รับการยอมรับและสืบทอดโดยเกาหลีใต้ตามรัฐธรรมนูญฉบับปี ค.ศ. 1948 (พ.ศ. 2491) จนถึงฉบับปัจจุบันในปี ค.ศ. 1987 (พ.ศ. 2530) 

วาระการดำรงตำแหน่งประธานาธิบดีมีระยะเวลา 5 ปี ตั้งแต่ปี พ.ศ. 2531 ก่อนหน้านั้นมีวาระ 4 ปี ตั้งแต่ปี พ.ศ. 2491 ถึง พ.ศ. 2515 และ 7 ปี ตั้งแต่ปี พ.ศ. 2524 ถึง 2530 ในปัจจุบันประธานาธิบดีสามารถดำรงตำแหน่งได้เพียงวาระเดียว  

อำนาจและหน้าที่ของประธานาธิบดี
ในหมวดที่ 4 ของรัฐธรรมนุญแห่งสาธารณรัฐเกาหลีได้กล่าวถึงอำนาจและหน้าที่ของประธานาธิบดีเกาหลีใต้ คือ
 สนับสนุนรัฐธรรมนูญ
 ปกป้องอธิปไตยของชาติธำรงค์ความเป็นเอกราชแห่งมาตุภูมิสาธารณรัฐเกาหลี
 รวมชาติเกาหลีด้วยวิธีสันติเพื่อให้เกิดความสงบสุขบนคาบสมุทรเกาหลี

และประธานาธิบดียังมีอำนาจ
 ประกาศสงคราม
 จัดทำประชามติในเรื่องผลประโยชน์ของชาติ
 ออกคำสั่งในทางบริหาร
 มอบเครื่องอิสริยาภรณ์และเหรียญอิสริยาภรณ์ให้กับผู้ที่ทำประโยชน์กับประเทศชาติ
 การอภัยโทษ
 ประกาศสถานการณ์ฉุกเฉินและระงับใช้กฎหมายใด ๆ กับประกาศกฎอัยการศึก

หากสภาแห่งชาติประกาศลงคะแนนเสียงไม่เห็นด้วยกับการตัดสินใจของประธานาธิบดี คำสั่งนั้นถือเป็นโมฆะ

รายนามประธานาธิบดีและผู้รักษาการตำแหน่งประธานาธิบดีเกาหลีใต้

 ไทม์ไลน์ของประธานาธิบดี 

หมายเหตุ
# กลอนสังขลิก
กลอนสังขลิก จัดเป็นกลอนชาวบ้านประเภทเพลงเด็ก โดยส่วนใหญ่เป็นบทร้องเล่น ลักษณะเด่นอยู่ที่การส่งสัมผัสไม่เหมือนกับกลอนสุภาพสุภาพร มากแจ้ง. กวีนิพนธ์ไทย 1. กรุงเทพมหานคร : โอเดียนสโตร์, 2535.

 ลักษณะบังคับ 

กลอนสังขลิกบังคับสัมผัส 2 แห่ง ได้แก่ สัมผัสระหว่างวรรคแรกกับวรรคหลังในบาทเดียวกันแห่งหนึ่ง และสัมผัสท้ายบาทแรกกับท้ายวรรคแรกของบาทต่อไปอีกแห่งหนึ่ง เกี่ยวเนื่องกันไปเรื่อย ๆ จนตลอดบท

จำนวนคำในวรรคมีตั้งแต่วรรคละ 3 คำ ถึงวรรคละ 5 คำ กำหนดบาทละ 2 วรรค บทหนึ่งจะมีกี่บาทก็ได้

 ตัวอย่าง 

จากบทร้องเล่นของเด็กไทยสมัยเก่า ในประชุมลำนำ ของ หลวงธรรมาภิมณฑ์

หลวงธรรมาภิมณฑ์ธรรมาภิมณฑ์, หลวง. ประชุมลำนำ. กรุงเทพฯ : โรงพิมพ์สำนักทำเนียบนายกรัฐมนตรี, 2514. ได้ประดิษฐ์แบบของกลอนสังขลิกไว้ 8 ชนิด ตามจำนวนคำในวรรค ตั้งแต่กลอน 2 ถึงกลอน 9 แต่ไม่ค่อยเป็นที่แพร่หลายนัก
# แกสตริโนมา
แกสตริโนมา  เป็นเนื้องอกในตับอ่อนหรือลำไส้เล็กส่วนต้น (ดูโอดีนัม) ซึ่งหลั่งฮอร์โมนแกสตรินออกมามากผิดปกติ ทำให้เกิดแผลในลำไส้และกระเพาะอาหารได้

บ่อยครั้งเนื้องอกแกสตริโนมานี้เป็นที่มาของการหลั่งแกสตรินมากผิดปกติจนทำให้เกิดกลุ่มอาการโซลลินเจอร์-เอลลิสันได้

Category:เนื้องอกของต่อมไร้ท่อ
# เตอร์นาวา
เตอร์นาวา , ทือร์เนา  หรือ นอจโซมบอต  เป็นเมืองในประเทศสโลวาเกีย ตั้งอยู่ทางตะวันตกของประเทศ อยู่ห่างจากกรุงบราติสลาวาไปทางทิศตะวันออกเฉียงเหนือ 47 กม. ริมฝั่งแม่น้ำเตอร์นาวา เป็นเมืองหลวงของแคว้นเตอร์วานา เป็นเมืองประวัติศาสตร์ เต็มไปด้วยโบสถ์เก่ามากมายในกำแพงเมือง
# เพลงเรือ
เพลงเรือ เป็นเพลงพื้นบ้านที่เล่นกันในฤดูน้ำหลาก เป็นเพลงปฏิพากย์ชนิดเดียวที่ร้องเล่นกลางลำน้ำโดยพ่อเพลงและแม่เพลงอยู่คนละลำ จังหวัดที่เล่นเพลงเรือ ได้แก่ จังหวัดที่อยู่ริมแม่น้ำในภาคกลาง เช่น อยุธยา อ่างทอง สิงห์บุรี สุพรรณบุรี ลพบุรี และ พิษณุโลก เพลงเรือส่วนใหญ่จะถนัดร้องบทชิงชู้ ฉันทลักษณ์เหมือนเพลงปรบไก่สุภาพร มากแจ้ง. กวีนิพนธ์ไทย 1. กรุงเทพมหานคร : โอเดียนสโตร์, 2535.

ตัวอย่าง

การร้องเพลงเรือจะมีบทลูกคู่รับว่า ฮ้าไฮ้ และมีบทกระทุ้งว่า ชะชะ ดังตัวอย่างประเทือง คล้ายสุบรรณ์. ร้อยกรองชาวบ้าน. กรุงเทพมหานคร : สุทธิสารการพิมพ์, 2528.

ฝ่าชาย
เอ่อเอ้อเอิงเอยวันี้ประจวบปานบวบประจบบุญพาได้มาพบ (ห้า ให้) น้องยา 
ให้แม่เอ่ยกันเถิดน้องขอให้แม่ร้องขึ้นรำพี่อยากจะขอฟังคำ (ห้า ให้) น้องว่า
ให้แม่ร่ายขึ้นร้องให้แม่น้องเอื้อนเอ่ยอย่าทำท่าวางเฉย (ห้า ให้) ให้มันช้า 
น้องอย่านิ่งจับบทไปเลยแม่รจนา เงาะน้อยหอยสังข์คู่สร้างมาหา ให้เผยพักตร์ขึ้นมาพาทีเอยเอิง

ฝ่ายหญิง
เสียงใครที่ไหนแน่เสียงใครมาเรียกหาแม่ (ห้า ให้) ที่ไหนล่า
แต่พอเรียกก็ขานแต่พอวานก็เอ่ยน้องไม่นิ่งอยู่เฉย (ห้า ให้) ชักช้า
ถามพ่อเจ้าประคุณทูลกระหม่อมเต่าทองพี่มาเรียกหาน้อง (ห้า ให้) ทำไมขา
ฉันร้องทักชมโฉมไปด้วยลมวาจา ฉันได้รองน้ำข้าวไว้ซักเก้ากะลาให้คุณพี่ที่มาหาน้องเอย

ลักษณะบังคับ

บาทละ 2 วรรค
วรรคละ 7 - 9 คำ
จำนวนคำวรรคแรกมักมากกว่าวรรคหลัง
ไม่จำกัดความยาวในหนึ่งบทมีตั้งแต่ 3 คำกลอนขึ้นไป
จบบทด้วยคำว่า เอย
บังคับสัมผัสแบบกานต์ดั้น

บทร้องพิเศษ

บทจากเพลงเรือนอกจากจะร้องแบบธรรมดาแล้วยังมีบทร้องพิเศษที่เรียกว่า ออกช่อ ต่อท้าย ดังตัวอย่าง

ญ.
ช่อเจ้าเอ้ยมะกอกหอมดอกมะปลิง
พอของใหม่มาเข้าเอาของเก่าขว้างทิ้ง
ดิฉันไม่ใช่แสร้งรำพันเป็นเช่นนั้นจริง ๆ
จะดักลอบเอาปลาเขาถอดงาขว้างทิ้ง
อีกหน่อยก็แบนแปดแป๋เเหมือนตะแกรกล้วยปิ้ง
คงจะมีอยู่เหลือก็ไอ้มะขือนมลิง
ช่อฉันเอ้ยมะปลิงหอมไม่หายเลยเอย

ช.
เหลืองเอ๋ยใบยอหอมช่อผักบุ้ง
จะแปลงเป็นยุงก้นปล่องไปกัดน้องในมุ้ง
กัดตรงไหนไม่ปวดยกเว้นตรงหนวดยุ่ง ๆ
เจ้าช่อฉันเอ้ยผักยุ้งหอมเมื่อยามเย็นเอยหอมเมื่อเย็นวานเอยหอมเมื่อวานซืนเอยหอมเมื่อคืนวานเอย
# ทอร์เชาน์
ทอร์เชาน์ (, ออกเสียง:) เป็นเมืองหลวงและเมืองที่ใหญ่ที่สุดของหมู่เกาะแฟโร ดินแดนของประเทศเดนมาร์ก ตั้งอยู่ทางตอนใต้และเป็นส่วนหนึ่งของชายฝั่งทิศตะวันตกของเมืองสเตรอเมอ เมืองมีประชากรราว 13,000 คน (ค.ศ. 2008)
# วันดี ศรีตรัง
สาธนา พงษ์สว่าง มีชื่อแต่แรกเกิดว่า วันดี บริมาตร์ และเป็นที่รู้จักในชื่อ วันดี ศรีตรัง (23 กุมภาพันธ์ พ.ศ. 2493 — 31 สิงหาคม พ.ศ. 2518) เป็นนักแสดงชาวไทย ซึ่งมีชื่อเสียงจากผลงานภาพยนตร์เรื่อง ชู้ ในปี พ.ศ. 2515

ประวัติ
วันดี ศรีตรัง เกิดเมื่อวันที่ 23 กุมภาพันธ์ พ.ศ. 2493 ที่อำเภอย่านตาขาว จังหวัดตรัง บิดาของเธอเป็นช่างก่อสร้าง ชื่อ เปรียม บริมาตร์ กับมารดาชื่อ กิมเจ็ง พิพัฒนกุล ภายหลังบิดามารดาได้หย่าร้างกัน เธอและวิชัย บริมาตร์ พี่ชายจึงอยู่ในการดูแลของย่าที่ย่านตาขาว ส่วนมารดาแยกไปพำนักอยู่ในทับเที่ยง

เธอมีหน้าตาคมขำนัยน์ตาโต แต่มีเชื้อสายจีนจากมารดา และเธออาจมีเชื้อสายแขกจากบิดา เนื่องจากสกุลบริมาตร์ของเธอมีทั้งชาวพุทธและมุสลิม 

เธอเคยชนะเลิศประกวดเทพีศรีตรัง และนางงามเทศบาลประจำปี 2510

เข้าสู่วงการ
ในปี พ.ศ. 2511 เธอได้ขอเปี๊ยก โปสเตอร์ เพื่อมาแสดงภาพยนตร์ แต่ถูกปฏิเสธไปในช่วงแรกเนื่องจากเปี๊ยกต้องการนักแสดงสาวชาวบ้าน แต่ครั้งนั้นเธอแต่งตัวอย่างเพชรา เชาวราษฎร์ และภายหลังเธอก็กลับมาหาเปี๊ยกอีกครั้งโดยไม่แต่งหน้า ครั้งนี้เธอจึงได้แสดงหนังเรื่อง ชู้ ซึ่งประกบคู่กับ กรุง ศรีวิไล และมานพ อัศวเทพ 

หลังจากงานแสดงภาพยนตร์ดังกล่าวก็มีชื่อเสียงมากขึ้น และมีผลงานภาพยนตร์ 14 เรื่องในช่วง 3 ปีของการแสดง และรับบทเป็นนางเอกทั้งหมดแต่เป็นนางเอกสาวกร้านโลก และได้ร่วมแสดงกับดาราชายที่มีชื่อเสียงหลายคน เช่น กรุง ศรีวิไล, สรพงศ์ ชาตรี, ไพโรจน์ ใจสิงห์, สมบัติ เมทะนี, ยอดชาย เมฆสุวรรณ และนาท ภูวนัย

ชีวิตส่วนตัว
เธอเป็นนักแสดงที่กล้าเปิดเผยว่าเธอเคยผ่านการสมรสมาแล้ว ก่อนเข้าวงการ เธอได้สมรสกับสิน สินไชย พ่อค้าขายหมูในตลาดของจังหวัดตรัง 

ต่อมาช่วงปี พ.ศ. 2517 เธอมีความสัมพันธ์กับสมชาย พงษ์สว่าง (หย็อง ไบคาน) ชาวไทยเชื้อสายปากีสถาน ที่ต่อมาได้ถูกสมชายลักพาตัวเธอไปแต่งงานที่ประเทศปากีสถาน ก่อนกลับมาประเทศไทย เธอถูกคุมตัวอยู่ในไร่ของสมชายมาโดยตลอด ทั้งสองมีบุตรด้วยกันหนึ่งคน เป็นหญิงชื่อ โซเบดา พงษ์สว่าง ขณะที่บุตรดังกล่าวมีอายุได้เพียงห้าเดือน วันดีก็เสียชีวิตอย่างเป็นปริศนาเมื่อวันที่ 31 สิงหาคม พ.ศ. 2518 สภาพศพไม่มีบาดแผลใด พบเพียงเสื้อผ้าที่สวมใส่หลุดลุ่ย ซึ่งสมชายผู้สามีได้อ้างว่าวันดีเสียชีวิตเพราะกินยาเกินขนาด และศพถูกฝังในมัสยิดมะฮ์บาคูล่านารี

ส่วนนายสมชาย พงษ์สว่าง ก็มิได้สมรสใหม่กับใคร ภายหลังเขาถูกลอบยิงเสียชีวิต

ผลงานการแสดงภาพยนตร์

 ชู้ (2515)
 ยอดสงสาร (2516)
 สวรรค์เวียงพิงค์ (2516)
 เจ้าชายห่อหมก (2516)
 น้ำเซาะทราย (2516)
 เหลือแต่รัก (2516)
 รัญจวนจิต (2516)
 คนกินเมีย (2517)
 น้ำตานาง (2517)
 สาวสิบเจ็ด (2517)
 มาลัยเสี่ยงรัก (2517)
 ชายผ้าเหลือง (2517)
 กรุงเทพพิศวาส (2517)
 ปล้นครั้งสุดท้าย (2518)
 ตัณหา (2518)
ฟ้ามิอาจกั้น (2519)
# กีฬายูโดในโอลิมปิกฤดูร้อน 2012
กีฬายูโดในโอลิมปิกฤดูร้อน2012 มีการชิงชัย 14 เหรียญทอง
 ชาย
 60 กก.
 66 กก.
 73 กก.
 81 กก.
 90 กก.
 100 กก.
 +100 กก. หญิง
 48 กก.
 52 กก.
 57 กก.
 63 กก.
 70 กก.
 78 กก.
 +78 กก

 เริ่มแข่งขันวันที่ 28 กรกฎาคม ถึง 3 สิงหาคม 2555
 สนามที่ใช้ในการแข่งขัน : ExCel Exhibition Centre
 นักกีฬาที่เข้าร่วมการแข่งขัน 365 คน จาก 116 ประเทศ

 ประเทศที่เข้าร่วมการแข่งขัน 
  14 คน
  14 คน
  14 คน
  14 คน
  14 คน
  12 คน
  11 คน
  10 คน
  9 คน
  9 คน
  9 คน
  9 คน
  8 คน
  8 คน
  8 คน
  8 คน
  8 คน
  7 คน
  7 คน
  7 คน
  6 คน
  6 คน
  6 คน
  6 คน
  5 คน
  5 คน
  5 คน
  5 คน
  4 คน  4 คน
  4 คน
  3 คน
  3 คน
  3 คน
  3 คน
  2 คน
  2 คน
  2 คน
  2 คน
  2 คน
  2 คน
  2 คน
  2 คน
  2 คน
  2 คน
  2 คน
  2 คน
  2 คน
  2 คน
  2 คน
  2 คน
  1 คน
  1 คน
  1 คน
  1 คน
  1 คน
  1 คน
  1 คน  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน
  1 คน

 โปรแกรมการแข่งขัน 
 F  รอบแรก ถึง รอบชิงชนะเลิศ
 ประเภทยูโด  28กค.  29กค.  30กค.  31กค.  1สค.  2สค.  3สค.ชาย ไม่เกิน 60 กิโลกรัม F       ชาย ไม่เกิน 66 กิโลกรัม  F      ชาย ไม่เกิน 73 กิโลกรัม   F     ชาย ไม่เกิน 81 กิโลกรัม    F    ชาย ไม่เกิน 90 กิโลกรัม     F   ชาย ไม่เกิน 100 กิโลกรัม      F  ชาย 100 กิโลกรัม ขึ้นไป       Fหญิง ไม่เกิน 48 กิโลกรัม F       หญิง ไม่เกิน 52 กิโลกรัม  F      หญิง ไม่เกิน 57 กิโลกรัม   F     หญิง ไม่เกิน 63 กิโลกรัม    F    หญิง ไม่เกิน 70 กิโลกรัม     F   หญิง ไม่เกิน 78 กิโลกรัม      F  หญิง 78 กิโลกรัม ขึ้นไป       F
# โลก
โลก (, ; ; สัญลักษณ์: 16px|🜨) มีความหมายโดยปริยายหมายถึงหมู่มนุษย์ รวมทั้งอารยธรรมมนุษย์โดยรวมทั้งหมด โดยเฉพาะในด้านประสบการณ์ ประวัติศาสตร์ หรือสภาพของมนุษย์โดยทั่ว ๆ ไป ทั้งนี้ คำว่า ทั่วโลก หมายถึงสถานที่ใด ๆ บนดาวเคราะห์โลกMerriam-webster.com

ในทางปรัชญามองโลกอยู่ 2 แบบ คือ 
 โลกที่เป็นเอกภพทางกายภาพทั้งหมด 
 โลกในแบบภววิทยา 

ในทางเทววิทยา โลก หมายถึง โลกที่เป็นวัตถุหรือภพภูมิที่เป็นโลกียะ ซึ่งต่างจากสภาพเจตะ อุตรภาพ หรือศักดิ์สิทธิ์ 

คำว่า "โลกาวินาศ" หมายถึง สภาพการณ์ที่เชื่อว่าเป็นจุดสิ้นสุดของประวัติศาสตร์มนุษยชาติ แนวคิดนี้มักพบในศาสนาต่าง ๆ

ประวัติศาสตร์โลก หมายถึง พัฒนาการทางภูมิรัฐศาสตร์หลัก ๆ ในช่วง 5 สหัสวรรษตั้งแต่อารยธรรมแรกมาจนปัจจุบันนี้

ประชากรโลก หมายถึง จำนวนรวมประชากรมนุษย์ทั้งหมดในช่วงเวลาหนึ่ง ๆ และเช่นเดียวกันคำว่าเศรษฐกิจโลกก็หมายถึง สภาพเศรษฐกิจของสังคมทั้งหมดทุกประเทศ โดยเฉพาะในบริบทของโลกาภิวัตน์
 
คำว่าโลกใน ศาสนาโลก ภาษาโลก และสงครามโลก เน้นถึงขอบข่ายระหว่างประเทศหรือระหว่างทวีป โดยไม่ได้หมายความว่าเกี่ยวกับโลกโดยรวมทั้งหมด 

ส่วนคำว่าโลกในแผนที่โลก ภูมิอากาศโลก มิได้หมายถึงโลกในเชิงวัฒนธรรมหรืออารยธรรมมนุษย์ แต่หมายถึงดาวเคราะห์โลก
# คิโมริ
คิโมริ  หรือชื่อภาษาอังกฤษคือ ทรีคโก  เนื่องจากหนามเล็ก ๆ ที่อยู่หลังฝ่าเท้าของมัน ใช้เกาะเกี่ยวกำแพงและเพดานได้ ดังนั้น แม้มันจะห้อยกลับหัวก็จะไม่หล่น สามารถปีนกำแพงแนวตั้งได้อย่างง่ายดาย ใช้หางจับระดับความชื้นในอากาศแล้วคาดเดา สภาพอากาศของวันพรุ่งนี้
# โปรแลกติโนมา
โปรแลกติโนมา  เป็นเนื้องอกไม่ร้ายชนิดเนื้องอกต่อมของต่อมใต้สมองที่สร้างฮอร์โมนโปรแลกตินได้ เป็นเนื้องอกของต่อมใต้สมองที่พบบ่อยที่สุด อาการส่วนใหญ่เป็นอาการของภาวะมีฮอร์โมนโปรแลกตินในเลือดสูง หรือเป็นอาการของการที่มีการกดเบียดของเนื้องอกต่ออวัยวะข้างเคียง

Category:เนื้องอกของต่อมไร้ท่อ
# กีฬายูโดในโอลิมปิกฤดูร้อน 2012 – ชาย ไม่เกิน 60 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 60 กิโลกรัมชาย
 แข่งขัน วันที่ 28 กรกฎาคม 2555
 สนามการแข่งขัน : ExCel Exhibition Center
 นักกีฬาเข้าร่วมการแข่งขัน 32 คน จาก 32 ประเทศ

 โปรแกรมการแข่งขัน 
 แข่งขันวันที่ 28 กรกฎาคม 2555 (ตามเวลาของประเทศสหราชอาณาจักร)
 เวลาการแข่งขัน  รอบการแข่งขัน 09.30 น.  รอบ 32 คนรอบ16คนรอบก่อนรองชนะเลิศ 14.00 น.  รอบรองชนะเลิศรอบคัดเลือกชิงเหรียญทองแดงรอบชิงเหรียญทองแดง 16.10 น.  รอบชิงเหรียญทอง

 ประเทศที่เข้าร่วมการแข่งขัน 
มีนักกีฬาเข้าร่วมแข่งขัน 32 คน จาก 32 ประเทศ
 โซนยุโรป
 
 
 
 
 
 
 
 
 
 
 
 
  โซนเอเชีย
 
 
 
 
 
 
 
 
  โซนอเมริกา
 
 
 
 
  โซนแอฟริกา
 
 
  โซนโอเชียเนีย
# การแพทย์ยุคก่อนประวัติศาสตร์
การแพทย์ยุคก่อนประวัติศาสตร์หมายถึงวิชาแพทย์ที่ปฏิบัติกันมาก่อนที่จะมีการประดิษฐ์ตัวอักษรและการเขียน ทั้งนี้เนื่องจากยุคก่อนประวัติศาสตร์ของแต่ละพื้นที่และแต่ละวัฒนธรรมมีความแตกต่างกัน ดังนั้นช่วงเวลาของการแพทย์ยุคก่อนประวัติศาสตร์จึงกินช่วงเวลาค่อนข้างกว้าง

ความรู้ของการแพทย์ยุคก่อนประวัติศาสตร์ในปัจจุบันเกือบทั้งหมดอาศัยข้อมูลจากวัตถุโบราณหรือซากศพมนุษย์ รวมทั้งข้อมูลทางมานุษยวิทยา ชนเผ่าที่ไม่มีการติดต่อกับโลกภายนอกหรือเผ่าที่ยังคงมีวิถีชีวิตแบบเก่าได้รับการนำมาเป็นแหล่งศึกษาทางมานุษยวิทยาเพื่อให้ทราบแนวทางปฏิบัติวิชาแพทย์ทั้งแบบเก่าและแบบที่เป็นอยู่ในปัจจุบัน
# ทีโนโฟเวียร์/เอมทริซิตาบีน
ทีโนโฟเวียร์/เอมทริซิตาบีน  หรือในชื่อการค้าว่า ทรูวาดา  เป็นยาสูตรผสมอัตราส่วนคงที่ของยาต้านรีโทรไวรัสสองตัว ใช้รักษาการติดเชื้อเอชไอวี ประกอบด้วยทีโนโฟเวียร์ 300 มิลลิกรรัม และ เอมทริซิตาบีน 200 มิลลิกรัม
# ไอเอิร์นแมน (เพลง)
ไอเอิร์นแมน  เป็นเพลงของวงเฮฟวีเมทัลจากอังกฤษ แบล็ก ซับบาธ จากอัลบั้ม Paranoid ในปี 1970 เพลงนี้ยังถูกรวบรวมในอัลบั้มรวมเพลงฮิต  We Sold Our Soul for Rock 'n' Roll 
รางวัลที่ได้รับ
 ในปี ค.ศ. 2000 หลังจากการปล่อยซิงเกิลมา30ปี ในเวอร์ชันบันทึกการแสดงสดได้รับรางวัล Grammy Award for Best Metal Performance
เพลงนี้ได้อันดับที่317 ของ Rolling Stone'''ใน500อันดับเพลงที่ยิ่งใหญ่ที่สุด.
 เพลงนี้ได้รางวัลที่ 1 ของ VH1's 40 Greatest Metal Songs ในปี 2006."VH1 40 Greatest Metal Songs", 1–4 May 2006, VH1 Channel, reported by VH1.com ; last accessed 2008-07-15.
 เพลงนี้ได้อันดับที่ 52 ของ Billboard Hot 100 ในปี 1972.
 เพลงนี้กลับมาติดชาร์ดในปี 2008 ในอันดับที่ 5 ของ Billboard's'' Hot Ringtones ชาร์ด.
สมาชิก
Ozzy Osbourne – นักร้อง
Tony Iommi – กีตาร์
Geezer Butler – เบส
Bill Ward – กลอง
อ้างอิง
# กีฬายูโดในโอลิมปิกฤดูร้อน 2012 – หญิง ไม่เกิน 48 กิโลกรัม
กีฬายูโดในโอลิมปิกฤดูร้อน 2012 ประเภทรุ่นไม่เกิน 48 กิโลกรัมหญิง
 แข่งขัน วันที่ 28 กรกฎาคม 2555
 สนามการแข่งขัน : ExCel Exhibition Center
 นักกีฬาเข้าร่วมการแข่งขัน 19 คน จาก 19 ประเทศ

 โปรแกรมการแข่งขัน 
 แข่งขันวันที่ 28 กรกฎาคม 2555 (ตามเวลาของประเทศสหราชอาณาจักร)
 เวลาการแข่งขัน  รอบการแข่งขัน 09.30 น.  รอบ 32 คนรอบ16คนรอบก่อนรองชนะเลิศ 14.00 น.  รอบรองชนะเลิศรอบคัดเลือกชิงเหรียญทองแดงรอบชิงเหรียญทองแดง 16.10 น.  รอบชิงเหรียญทอง

 ประเทศที่เข้าร่วมการแข่งขัน 
มีนักกีฬาเข้าร่วมแข่งขัน 19 คน จาก 19 ประเทศ
 โซนยุโรป
 
 
 
 
 
 
 
 
 
  โซนเอเชีย
 
 
 
 
 
  โซนอเมริกา
 
 
  โซนแอฟริกา
 - โซนโอเชียเนีย
 -
# เขตมิสซังนครสวรรค์
เขตมิสซังนครสวรรค์ ชาวคาทอลิกเรียงว่าสังฆมณฑลนครสวรรค์ เป็นมุขมณฑลโรมันคาทอลิกในประเทศไทย มีพื้นที่ครอบคลุม 9 จังหวัด ได้แก่ จังหวัดอุทัยธานี นครสวรรค์ เพชรบูรณ์ พิจิตร กำแพงเพชร ตาก พิษณุโลก สุโขทัย และจังหวัดอุตรดิตถ์ นับเป็นมุขมณฑลที่ใหญ่ที่สุดในประเทศไทยสังฆมณฑลนครสวรรค์

สำนักมิสซังคาทอลิกนครสวรรค์ ตั้งอยู่ที่ 69/39 ถ.ดาวดึงส์ ต.ปากน้ำโพ อ.เมืองนครสวรรค์ จ.นครสวรรค์ 60000 มีพระคุณเจ้าเปาโล ธวัช สิงห์สา เป็นมุขนายกมิสซังองค์ปัจจุบัน

 มุขนายกมิสซัง 
นับตั้งแต่ได้รับสถานะเป็นมุขมณฑล เขตมิสซังนครสวรรค์มีมุขนายกมิสซังเป็นประมุขมาแล้ว 6 องค์ประวัติพระสังฆราช สังฆมณฑลนครสวรรค์ ดังนี้

 ลำดับ  รายนาม  เริ่มวาระ  สิ้นสุดวาระ 1  มารี มีแชล ล็องแฌร์  ค.ศ. 1967  ค.ศ. 1976 2  ยอแซฟ บรรจง อารีพรรค  ค.ศ. 1976  ค.ศ. 1998 3  หลุยส์ จำเนียร สันติสุขนิรันดร์  ค.ศ. 1999  ค.ศ. 2005  4  ฟรังซีสเซเวียร์ เกรียงศักดิ์ โกวิทวาณิช  ค.ศ. 2007   ค.ศ. 2009 5  ยอแซฟ พิบูลย์ วิสิฐนนทชัย  ค.ศ. 2009  ค.ศ. 2024 6  เปาโล ธวัช สิงห์สา  ค.ศ. 2024  ยังอยู่ในตำแหน่ง

 สถิติ 
สถิติคาทอลิกในประเทศไทยตั้งแต่ปี พ.ศ. 2555 - 2559 มีดังนี้
 ข้อมูล  พ.ศ. 2565ปฏิทินคาทอลิก: Catholic Calendar 2565/2022, กรุงเทพ: สื่อมวลชนคาทอลิกประเทศไทย, หน้า 3  พ.ศ. 2566ปฏิทินคาทอลิก: Catholic Calendar 2023/2566, กรุงเทพ: สื่อมวลชนคาทอลิกประเทศไทย, หน้า 3, 217  ชาวคาทอลิก  18,965  19,765  บาทหลวงมิสซัง  50  29  บาทหลวงนักบวช  51  29  ภราดา  6  5 ภคินี  74  74  โบสถ์  40  42